b'\n_START_ARTICLE_\nAmoniakas\n_START_SECTION_\nEtimologija\n_START_PARAGRAPH_\nAmoniako junginiai buvo i\xc5\xa1gaunami rom\xc4\x97n\xc5\xb3 laikais Libijoje, netoli Amono \xc5\xa1ventyklos.\n_START_SECTION_\nGamyba\n_START_PARAGRAPH_\nAmoniakas yra vienas pagrindini\xc5\xb3 chemikal\xc5\xb3. Jis yra gaminamas dideliais kiekiais.  2011  metais jo buvo pagaminta 136 milijon\xc5\xb3 ton\xc5\xb3 visame pasaulyje. Pagrindiniai gamintojai yra Kinija, Indija, Rusija ir JAV.  Amoniako gamybai dideliais kiekiais naudojamas i\xc5\xa1kastinis kuras. Amoniako gamyboje naudojama  apie 1,4\xc2\xa0% pasaulio i\xc5\xa1kastinio kuro._NEWLINE_Lietuvoje amoniak\xc4\x85 gamina AB Achema (Jonavos rajonas). Amoniako gamybai reikalingas vandenilis gaunamas i\xc5\xa1 gamtini\xc5\xb3 duj\xc5\xb3.\n_START_SECTION_\nSintez\xc4\x97\n_START_PARAGRAPH_\nPramon\xc4\x97je amoniakas sintetinamas naudojant katalizatori\xc5\xb3 (susmulkinta gele\xc5\xbeis su aliuminio ir kalio oksid\xc5\xb3 priemai\xc5\xa1omis) 20 metr\xc5\xb3 auk\xc5\xa1\xc4\x8dio sintez\xc4\x97s kolonose. Amoniako sintez\xc4\x97 - egzotermin\xc4\x97 reakcija._NEWLINE_Laboratorijoje amoniakas gaunamas kaitinant amonio drusk\xc5\xb3 ir \xc5\xa1arm\xc5\xb3 mi\xc5\xa1in\xc4\xaf. Da\xc5\xbeniausiai tam naudojamas amonio chloridas ir gesint\xc5\xb3 kalki\xc5\xb3 perteklius. \xc5\xa0ios med\xc5\xbeiagos sumai\xc5\xa1omos, supilamos \xc4\xaf kolb\xc4\x85 ir kaitinamos.'